jkorsvik/nowiki_second_scrape_merged huggingface dataset:
Berntine Ruud Hellesnes

Berntine Ruud Hellesnes (født 28. april 1885 på Vestmarka i Eidskog, død 28. november 1960 i Sandefjord) var en norsk forfatter, lærer, journalist og redaktør.


== Familie ==
Berntine Ruud Hellesnes var datter av Bernt Larsen og Hedda Marthea Gunnersdatter. Hun ble adoptert av gårdbruker Andreas Olsen Ruud og hans hustru Elise Løhren.
Hun ble 24. juli 1916 gift på Kongsvinger med redaktør Lars Hellesnes (1865-1934). Hennes fornavn er også blitt skrevet Bertine.


== Liv og virke ==
Hun vokste opp på gården Rud på Vestmarka i Eidskog. Hun fullførte den lavere lærerprofesjonsutdannelsen på Elverum lærerskole i 1905, og den høyere i 1914. Hun tok journalistkurs ved Askov Folkehøjskole på Jylland. Hun gjennomførte også en studiereise til Sverige.
I årene 1906-1908 var hun lærer i Leistadmoen krets i Malvik. Hun var siden var folkeskolelærer på Skullerud skole i Vinger, samt på Vinger Folkehøyskole, på Eidsvoll og i Glemmen. Fra 1947 var hun lærer på Bakkemo i Kåfjord.
Foruten lærervirket var hun aktiv som ungdomsleder, og engasjerte seg i Noregs Ungdomslag, hvor hun satt i styret i periodene 1910-1913, 1914-1915 og 1918-1920.Berntine Ruud Hellesnes skrev en flere artikler for avisen Glåmdalen. Hun styrte i en periode avisen Indlandsposten i Kongsvinger. Senere kjøpte hun sammen med ektemannen i venstreavisen Vestmar i Kragerø. Etter ektemannens bortgang i 1934 tok hun over ledelse, drift og redaksjon i Vestmar. Hun var også forfatter av flere bøker. Den første av dem var den lokalhistoriske boken 70 årsminner fra Kragerødistriktet – Blodgangsepidemien i 1859 fra 1929. Etter andre verdenskrig ledet hun utgivelsen av tobindsverket Finnmark i flammer (1949-1950).
Under andre verdenskrig ble hun arrestert to ganger okkupasjonsmakten. Hun satt fengslet i Åkebergveien i Oslo fra 3. mars 1940 til 23. oktober 1940 og fra 15. februar 1941 til 23. mars 1942. Hennes bok Da Gestapo leste «Vestmar» er knyttet til hennes motstandsarbeid.


== Bibliografi ==
1929: 70 årsminner fra Kragerødistriktet – Blodgangsepidemien i 1859
1938: Telefylket – sommernummer, Kragerø
1945: Da Gestapo leste «Vestmar», Kragerø
1949: Finnmark i flammer, bd. 1 (red.), Trondheim
1950: Finnmark i flammer, bd. 2 (red.), Kragerø


== Referanser ==


== Kilder ==
Dette skrev kvinner. Oslo: Skolen. 1984. s. 103. ISBN 8257900109. 
Norske skulefolk. Stavanger: Dreyer. 1952. s. 583-584. 


== Eksterne lenker ==
Lokalhistoriewiki: Vestmar (avis), besøkt 9/3 2020.
Georg Funkquist

Georg Herman Fredrik Funkquist (født 13. mars 1900 i Uppsala i Sverige, død 23. oktober 1986 i Stockholm i Sverige) var en svensk skuespiller.


== Filmer (utvalg) ==
1936 – Stakkars millionærer (Stackars miljonärer)
1940 – Swing it, magistern!
1940 – Romans
1940 – Hennes melodi
1941 – Frøken Villkatt (Fröken Vildkatt)
1941 – Fröken Kyrkråtta
1942 – En trallande jänta
1943 – Det brenner en ild (Det brinner en eld)
1943 – Ombytte av tog (Ombyte av tåg)
1949 – Singoalla
1951 – Kvinnan bakom allt
1956 – Ratataa, The Staffan Stolle Story (Ratataa)
1958 – De glade tyveårene (Jazzgossen)
1960 – Djevelens øye (Djävulens öga)
1962 – Nils Holgerssons forunderlige reise (Nils Holgerssons underbara resa)


== Referanser ==


== Eksterne lenker ==
(en) Georg Funkquist på Internet Movie Database 
(sv) Georg Funkquist i Svensk Filmdatabas 
(da) Georg Funkquist på Filmdatabasen 
(da) Georg Funkquist på danskefilm.dk 
(da) Georg Funkquist på danskfilmogtv.dk 
(en) Georg Funkquist hos The Movie Database
Björn Berglund

Björn Nils Johan Gustaf Berglund (født 16. oktober 1904 i Jörn i Sverige, død 3. august 1968 i Örgryte i Sverige) var en svensk skuespiller og sanger. 


== Filmer (utvalg) ==
1935 – Swedenhielms
1936 – Johan Ulfstjerna
1939 – Filmen om Emelie Högqvist
1941 – Hemtrevnad i kasern
1943 – Aktören
1943 – På liv och död
1944 – Kungajakt
1944 – Mitt folk er ikke ditt (Mitt folk är icke ditt)
1947 – Mästerdetektiven Blomkvist
1950 – Flicka och hyacinter
1956 – Moln över Hellesta
1966 – Ön


== Referanser ==


== Eksterne lenker ==
(en) Björn Berglund på Internet Movie Database 
(en) Björn Berglund hos The Movie Database
Urevatn

Urevatn er en innsjø på Hardangervidda vest for Møsvatn. Sjøen har avløp mot nord via Møra og Kvenna til Møsvatn.Vannet er vurdert som spesielt godt for ørretfiske.


== Referanser ==
Nymarxisme

Nymarxisme er et ideologisk tankesett med ulike teoretiske tilnærminger som oppstod mellom 1950 og 1980, og som ønsket å modifisere og/eller utvide marxismen. Ofte ble inspirasjonen hentet fra andre intellektuelle tradisjoner, som psykoanalyse eller kritisk teori utviklet i Frankfurtskolen.
En av nymarxismens viktigste teoretikere er den amerikanske sosiologen Erik Olin Wright, som særlig har jobbet med å definere begrepet sosial klasse, avsløre motsetninger og hente inspirasjon fra den kritiske kriminologien, anarkismen og Max Webers tanker.
Økonomene Ernest Mandel, Paul A. Baran og Paul Sweezy har alle innledet nymarxistiske retninger, ofte kjent ved fellesbetegnelsen «Radical Political Economy», og har presentert tesene sine i tidsskrifter de selv har grunnlagt, som for eksempel: New Left Review, Monthly Review og Review of Radical Political Economics.
Andre nymarxistiske grupper har oppstått med sikte på å fylle påståtte mangler ved dialektisk materialisme og mer ortodoks marxisme, noen ganger for å eliminere ateisme og koble marxismen med kristne idéer (se kristen kommunisme). Mange psykologer, filosofer og sosiologer har vært tilhengere av slike bevegelser. En av dem er Herbert Marcuse.
Nordiske utenriksstasjoner

Denne oversikten lister opp utenriksstasjoner tilhørende de nordiske landene, Danmark, Finland, Island, Norge og Sverige. Noen steder har alle, eller noen av de nordiske landene samlokaliserte utenriksstasjoner. Eksempler på dette er de nordiske ambassader i Berlin (alle de nordiske landene), Nordens hus i Yangon (Danmark, Finland, Norge og Sverige) og de nordiske ambassadene i Dhaka (Danmark, Norge og Sverige).De nordiske landene samarbeider tett og det offisielle samarbeidet mellom de nordiske landene i Nordisk råd og Nordisk ministerråd reguleres av Helsingforsavtalen. Avtalen inneholder rammebestemmelser for det konsulære samarbeidet mellom de nordiske utenriksdepartementene og mellom landenes representasjoner i utlandet. I henhold til Helsingforsavtalen skal nordiske utenrikstjenestemenn kunne bistå borgere fra andre nordiske land dersom dette landet ikke har diplomatisk representasjon på stedet. Det finnes også felles nordisk instruksjon om konsulært samarbeid, og om styrking av det konsulære beredskapssamarbeidet.Samarbeid om utenrikstjenesten og felles utenriksstasjoner er ett av forslagene i den såkalte Stoltenberg-rapporten, utarbeidet på oppdrag av de nordiske utenriksministrene. I 2019 evaluerte en gruppe forskere fra de nordiske utenrikspolitiske instituttene hvorvidt rapportens forslag var blitt fulgt opp i praksis. De bedømte at det hadde skjedd en betydelig fremgang i samarbeidet mellom utenrikstjenestene. Ytterliggere en rapport, fra 2020 av Björn Bjarnason, utnevnt av de nordiske utenriksministrene, rapporterer hvordan de nordiske landene kan jobbe tettere sammen om utenriks- og forsvarspolitikk. Noen av de foreslåtte tiltakene er felles nordisk diplomati og en styrket rolle for diplomatiske representasjoner.


== Afrika ==


== Amerika ==


== Asia ==


== Europa ==


== Oseania ==


== Internasjonale organisasjoner ==


== Notater ==


== Se også ==
Utenriksdepartementet (Danmark)
Utenriksdepartementet (Island)
Utenriksdepartementet (Norge)
Utenriksdepartementet (Sverige)
Finlands utenriks- og sikkerhetspolitikk


== Referanser ==


== Eksterne lenker ==
Utenriksdepartementet i Norge
Alexandria (Minnesota)

Alexandria er en by og fylkessete for Douglas County i den amerikanske delstaten Minnesota. Den 1. juli 2018 ble folketallet i Alexandria anslått til 13 746.Alexandria ligger ved Interstate 94, én time i kjøreavstand fra St. Cloud og to timer fra Minneapolis. Byen ligger i et landskap med mange innsjøer, og er derfor et populært utfartsområde.
Stedet ble bosatt i 1858 av brødrene Alexander og William Kinkead fra Maryland. Navneformen Alexandria ble valgt som en hentydning til Alexandria i Egypt, et sentrum for læring og sivilisasjon. Bynavnet forkortes ofte av de lokale til Alex, som uttales Alek. Bosetningen skjøt fart fra slutten av 1860-årene med W.E. Hicks' allsidige næringsvirksomhet med møllebruk, butikkhandel, hotell og avisdrift. Alexandria fikk lokalt selvstyre i 1877 og byrettigheter i 1909, da byen hadde om lag 3 000 innbyggere.
Den falske runesteinen Kensingtonsteinen er utstilt på et museum i Alexandria.


== Referanser ==


== Eksterne lenker ==
(en) Offisielt nettsted 
(en) Alexandria, Minnesota – kategori av bilder, video eller lyd på Commons
Kvarsebo kyrka

Kvarsebo kyrka er et kirkebygg i Kvarsebo i Linköpings stift som ligger i Södermanland. Den er menighetskirke i Kolmårdens församling.
Kyrkens gateadresse er Kvarsebovägen 126, 618 93 Kolmården.


== Kirkebygget ==
Kirken i Kvarsebo er bygget av innbyggerne selv. Den kirken som fantes på stedet tidligere ble kalt Kristine Kapell, men med årene ble den mer og mer ramponert. Fra begynnelsen var Kvarsebo ikke et eget pastorat og under de periodene når isen var utrygg var det vanskelig för presten å komme. Befolkningen appellerte i et brev til dronning Kristina om å få bli et eget pastorat, noe som ble innvilget.
På 1700-tallet forsøkte folket å samle inn penger til en ny kyrka. De fikk lov til å ta upp kollekt fra stiftet ved tre anledninger. Dette var imidlertid under Karolinertiden og det var krig i landet. Det var ikke mye befolkningen kunne samle sammen og de innsamlede midlene dekket ikke engang en tiendedel av kostnadene. Befolkningen bygde da selv kirken med sin nåværende plassering og på juledagen 1808 ble den første messen holdt i den nye kirken. På stedet der en gammel kirke hadde stått be det reist et kors. Kirkegården ble anlagt samtidig med kirken. En minnelund ble anlagt på 1990-tallet.


== Inventar ==
Altertavlen er malt i 1810 av Pehr Hörberg. Motivet er Kristus i Getsemane.
Prekestolen ble lagt et i 1750 av biledhugger Niclas Österbom i Norrköping. Tidligere hadde prekestolen vært i Östra Husby kyrka.


=== Orgel ===
I 1852 bygde Johan Lund, Stockholm en mekanisk orgel. I 1917 og 1930  ble orgelet omdisponert av A Magnussons Orgelbyggeri AB, Göteborg. Det ble renovert og disponert på nytt i 1974 av Bröderna Moberg, Sandviken. Orgelet har et register på 54/25.


== Kilder ==
Våra kyrkor, sidan 109, Klarkullens förlag, Västervik, 1990, ISBN 91-971561-0-8


== Eksterne lenker ==
(en) Kvarsebo kyrka – kategori av bilder, video eller lyd på Commons
Antiqvarisk tidskrift för Sverige, andre del (1867-1869), side 104, handler om Kvarsebo kyrka
Tele-X

Tele-X var den første tele- og datakommunikasjonssatelliten for de nordiske landene. Den ble skutt opp den 2. april 1989 fra Kourou i Franska Guyana med en Ariane 2-raket og befant seg i baneposisjonen 5 grader øst der Sirius-satellitene ligger. Den 18. januar 1998 ble Tele-X tatt ut av drift og ble plassert i omløpsbanen for gamle geostasjonære satelliter.
Satellitprosjektet ble finansiert av Sverige, Norge og Finland, og driften drevet av Nordiska Satellitaktiebolaget (NSAB) som opprinnelig hadde den svenske og norske staten som deleiere. NSAB ble på 1990-tallet helsvensk og ett datterselskap til det svenske statlige Rymdbolaget. Satelliten ble styrt fra Rymdbolagets jordstasjon på Esrange utenfor Kiruna. Satellitens antennesystem ble utviklet av Ericsson; skrog og telemetri-/telekommandosystem ble utviklet av Saab Scania.
Satelliten sendte svensk TV4 (som begynte sine sendninger over Tele-X den 15. september 1990) og Kanal 5, NRK og Filmnet. Dessuten sendte satelliten radiokanalene TT, The Voice Danmark, Sveriges Radio International, Rix FM, Mix Megapol og NRJ.


== Eksterne lenker ==
Ericsson Review nr 1 1984 (vol61)
Kim Si-won

Kim Si-won (født 19. juli 2002) er en sørkoreansk alpinist, som representerer Dearyun High School. Han trenes av Lee Chang-woo.


== Idrettskarriere ==


=== Sesongen 2018/19 ===
Si-won deltok i sit første FIS-renn i desember 2018, da han kom på 15.-plass i slalåm i Alpensia Resort i Sør-Korea. I det sørkoreanske mesterskapet i alpint 2019 kom han på 13.-plass i storslalåm, og han kjørte ut i slalåm. Han deltok i Far East cup i alpint 2019, men fikk ingen poeng i denne kontinentalcupen denne sesongen.


=== Sesongen 2019/20 ===
Han deltok i Alpint under Vinter-OL for ungdom 2020. Hans beste plassering ble 28.-plass i storslalåm, der Philip Hoffmann fra Østerrike vant. I super-G kom han på 53.-plass, og i kombinasjonen endte han på 32.-plass. I slalåm kjørte han ut.I februar deltok han i det sørkoreanske mesterskapet i alpint, og kom der på 13.-plass i slalåm.


== Referanser ==


== Eksterne lenker ==
(en) Kim Si-won – Olympedia 
(en) Kim Si-won – FIS (alpint) 
(en) Kim Si-won – TheSports.org 
(en) Profil hos Vinter-OL for ungdom 2020
Christos Marmarellis

Christos Marmarellis (født 14. juni 2002) er en gresk alpinist, som representerer klubben Panserraikos. Han trenes av Kostas Sykaras.


== Idrettskarriere ==


=== Sesongen 2018/19 ===
Marmarellis deltok i sitt første FIS-renn i desember 2018, da han kom på 35.-plass i slalåm i Ravna Planina i Bosnia-Hercegovina. Han deltok i Vinter-EYOF 2019 (European Youth Olympic Festival), og kom der på 65.-plass i storslalåm. Han deltok også i Junior-VM i alpint 2019, der han kom på 70.-plass i super-G, 55.-plass i kombinasjonen og 70.-plass i storslalåm. Den 18. mars fikk han sølv i slalåm under det greske mesterskapet i alpint, bak Ioannis Proios.


=== Sesongen 2019/20 ===
Han deltok i Alpint under Vinter-OL for ungdom 2020. Hans beste plassering ble 33.-plass i slalåm, der Adam Hofstedt fra Sverige vant. I super-G kom han på 52.-plass, og i kombinasjonsslalåmen kjørte han ut. I storslalåm kom han på 35.-plass, og i slalåm kom han på 33.-plass.


== Referanser ==


== Eksterne lenker ==
(en) Christos Marmarellis – Olympedia 
(en) Profil hos Vinter-OL for ungdom 2020 Arkivert 13. januar 2020 hos Wayback Machine.
Gauti Guðmundsson

Gauti Guðmundsson (født 15. juli 2002) er en islandsk alpinist, som representerer klubben KR.


== Idrettskarriere ==


=== Sesongen 2018/19 ===
Guðmundsson deltok i sitt første FIS-renn i januar 2019, i et slalåmrenn i Monte Cavallo i Italia. Han deltok i det islandske mesterskapet i alpint 2019, og kom der på fjerdeplass i storslalåm.


=== Sesongen 2019/20 ===
Han deltok i Alpint under Vinter-OL for ungdom 2020. Hans kom på 51.-plass i super-G, og kjørte seg opp til 31.-plass i kombinasjonen. I storslalåm kom han på 29.-plass, og i slalåm kjørte han ut.


== Referanser ==


== Eksterne lenker ==
(en) Gauti Guðmundsson – Olympedia 
(en) Gauti Guðmundsson – FIS (alpint) 
(en) Gauti Guðmundsson – TheSports.org 
(en) Profil hos Vinter-OL for ungdom 2020 Arkivert 13. januar 2020 hos Wayback Machine.
Carlton Main Frickley Colliery Band

Carlton Main Frickley Colliery Band (tidl. South Elmsall Village Brass Band) er et brassband med base i West Yorkshire, England.Brassbandet, som ble stiftet i 1884, har deltatt i en rekke prestisjetunge brassbandkonkurranser.


== Referanser ==


== Eksterne lenker ==
(en) Offisielt nettsted 
(en) Carlton Main Frickley Colliery Band på MusicBrainz
Hyperårvåkenhet

Hyperårvåkenhet er en psykisk tilstand hvor personer er overfølsom på overdrevent mye stimuli. Hyperårvåking kan medføre  en tilstand av økt angst som kan bli til utmattelse. En person med hyperårvåkenhet vil alltid skanne miljøet for å oppdage severdigheter, lyder, mennesker, atferd, lukter eller annet som minner om en aktivitet, trussel eller traume. Individet blir satt i høy gir og må være sikker på at faren ikke er i nærheten. Hyperårvåkenhet kan føre til OCD og ha vanskeligheter med sosialt samspill og relasjoner med andre.Hyperårvåkenhet kan være symptom på PTSD og diverse typer angstlidelser. Tilstanden skiller seg karaterisk fra paranoia som kan forekomme ved schizofreni, selv om på overflaten kan det være likt.
Kjennetegn er:
Unormal økt opphisselse
Reagerer mye på stimuli
Skanner hele tiden omgivelsene sine


== Symptomer ==
Personer med hyperårvåkenhet kan ende med å bli for opptatt av å hele tiden skanne omgivelsene rundt seg etter trusler, hvilke kan føre til at de mister kontakt med familie og venner. Ofte overreagerer de på høye og uventede lyder eller kan bli agitert i svært støyende eller overfylte miljøer. Mange har vanskeligheter med å få sove eller sove. Om tilstanden er vedvarende i tiår eller mer, kan det føre til større følsomhet og manglende evne til å tolerere små og store grupper. Etter en situasjon er personen ofte utslitte og klarer ikke fungere som normalt i samfunnet.


== Referanser ==
Sommerfrydparken

Sommerfrydparken er en park i Oslo på cirka 3 000 kvadratmeter som ble regulert til offentlig friområde i 1999. Den ligger over det gamle jernbanesporet inn mot Vestbanen, mellom Ruseløkkveien og Munkedamsveien. Den formelle adressen er Munkedamsveien 37.
Sommerfrydparken ligger omtrent der den opprinnelige Sommerfrydløkken lå. Denne skiftet i 1819 navn til Helverschous løkke da Niels Helverschou kjøpte den fra konditor Caspary som igjen hadde kjøpt den fra restauratøren Friedrich Thoms. Alle disse tre drev serveringssted på dette stedet, og her holdt også «Skydeselskabet Christian Augusts Venner» til.
Den nåværende Sommerfrydparken ble regulert og anlagt som en kompensasjon til lokalbefolkningen etter utbyggingen langs jernbanelinja. Flere ganger siden har det forekommet forsøk å få bygge ut tomta, men de er blitt avvist enten av planmyndigheter eller av bystyret.

Byantikvaren vurderer det som svært uheldig at det regulerte friområdet, den gamle jernbanetraseen, foreslås regulert til kontor-, bolig- og andre næringsformål. Etter Byantikvarens vurdering er det viktig å bevare mest mulig av den gamle jernbanetraseen som et grønt og åpent friområde og som et sammenhengende samferdselshistorisk kulturmiljø.

Siden har Winta Eiendom lagt fram planer i flere runder, men fått avslag. I 2014 ble et forslag avvist av planmyndighetene, men brakt inn til bystyrebehandling før det ble trukket. I 2017 lanserte de nye planer overfor plan- og bygningsetaten som også ble avvist. I mars 2021 avviste bystyret på nytt et forsøk på å bygge i parken.
Ruseløkka/Skillebekk beboerforening har ved flere anledninger engasjert seg i saken.
Parken ble oppgradert i 2015 etter et nytt bystyrevedtak. Den fungerer som en grønn lunge i et tett bebygget, sentrumsnært boligområde. For folk i den gamle arbeiderboligen (Ruseløkkveien 60) og de som arbeider og går skole i Vika Atrium, skaper parken gode lysforhold.
I Sommerfrydparken finnes benker og busker samt en stor petanquebane.
Parken har en egen side på Facebook.

		
		
		
		


== Referanser ==


== Eksterne lenker ==
(en) Sommerfrydparken, Oslo – kategori av bilder, video eller lyd på Commons
Bedriftsidentitet

Bedriftsidentitet (fra engelsk Corporate identity) betegner måten et selskap, firma eller forretningsvirksomhet presenterer seg utad. Identiteten kan gjerne betegnes som bedriftens egenart, gjerne basert på visjon, misjon, forretningsidé og organisasjonsidé. Bedriftsidentiteten er vanligvis en sentral del av merkevarebygging og kan også omfatte produktdesign, bruk av logo, reklame, PR, osv. Bedriftsidentitet er et hovedmål for bedriftskommunikasjonen, for å opprettholde og styrke bedriftens forretningsmessige mål.


== Referanser ==
All of My Love

«All of My Love» (norsk oversettelse: all min kjærlighet) er en gospelinspirert popsang fra 2020 med den maltesiske artisten Destiny. Sangen ble valgt av kringkasteren PBS til Maltas bidrag i Eurovision Song Contest 2020 i Rotterdam i Nederland. Sangen og en tilhørende musikkvideo ble offentliggjort 9. mars 2020. Sangeren Destiny ble valgt til å representere Malta etter at hun vant den andre utgaven av talentkonkurransen X Factor Malta. Sangen «All of My Love» ble valgt etter konkurransen. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020, og sangen fikk dermed aldri deltatt i Eurovision Song Contest.


== Om sangen ==
Sangen er skrevet av låtskriverteamet Bernarda Brunovic, Borislav Milanov, Sebastian Arman, Dag Lundberg, Joacim Persson og Cesár Sampson. Sistnevnte deltok for Østerrike i 2018 og endte på en tredjeplass, mens Borislav Milanov og Joacim Persson også skrev det maltesiske bidraget «Chameleon» i 2019. Milanov står også bak flere andre Eurovision-bidrag, også i 2020: Tysklands «Violent Thing» og Bulgarias «Tears Getting Sober».Sangen skulle representert Malta I Eurovision Song Contest 2020, etter at Destiny vant X Factor Malta i februar 2020. Vinneren av konkurransen blir Maltas representant i Eurovision Song Contest. Sangen ble valgt én måned etter.
I januar 2020 ble Malta trukket til å delta i semifinale 1 tirsdag 12. mai. Men på grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen.


== Se også ==
Malta i Eurovision Song Contest


== Referanser ==
Mohammad-Reza Rahchamani

Mohammad-Reza Rahchamani (persisk: محمدرضا راه‌چمنی‎‎; født 1. desember 1952 i Sabzevar i provinsen Razavi-Khorasan i Iran, død 9. mars 2020 i Teheran) var en iransk lege og reformvennlig politiker. Fra 1984 til 2000 representerte han Sabzevar i det iranske parlament. Tidlig i 2000-tiåret ledet han den iranske statlige velferdsorganisasjonen.


== Liv og virke ==


=== Bakgrunn ===
Rahchamani ble født i Sabzevar nordøst i Iran og studerte medisin.


=== Politisk virke ===
Han var med på å grunnlegge Islamsk Irans solidaritetsparti. Fra 1998 til 2002 var han partiets generalsekretær, og i 2006 ble han formann for partiets sentralråd. Solidaritetspartiet er Irans eldste moderate reformistiske gruppe.Han var også med på å grunnlegge Det islamske Irans islamske medisinske selskap. Han satt som representant i nasjonalforsamlingen gjennom fire valgperioder.
I 2020 var han generalsekretær for Det nasjonale enhets- og samarbeidsparti, og trosset da beslutningen til de mer konvensjonelle reformvennlige om å protestere ved å la være å stille ved valget til den lovgivende forsamling i februar. Han kunngjorde i stedet at en koalisjon av tolv reformistiske partier stilte til valg.  Rahchamani ble gjenvalgt til parlamentet, nå som representant for Astaneh Ashrafiyeh i provinsen Gilan ved Kaspihavet. Valgresultatet ble bekjentgjort mot slutten av februar.


=== Død ===
Han ble smittet under koronavirusepidemien som spredte seg til Iran, og døde 67 år gammel den 9. mars 2020 på Masih Daneshvari-hospitalet i Teheran.


== Referanser ==
Elihu Pedersen

Johannes Elihu Pedersen (født 4. november 1914 i Horten, død 21. april 1999 samme sted) var en norsk musiker og evangelist.Pedersen ble født i Horten og tok der utdannelse som konditor. Det meste av sitt arbeidsliv tilbragte han imidlertid på Marinens flyvebaatfabrikk og ved marinens hovedverft på Karljohansvern.Det var musikalske gener i Pedersens slekt, og det ble fortalt at hans bestefar hadde spilt for sultanen i Konstantinopel. I ung alder lærte Elihu Pedersen seg å spille fiolin, og han kunne gjerne akkompagnere seg selv på fiolin når han sang. Hans far Karl Pedersen var blant stifteren Johan Oscar Smiths første medarbeidere under etableringen av trossamfunnet som i dag heter Brunstad Christian Church, på folkemunne ofte kalt «Smiths venner». Den unge Elihu ble også trukket inn i misjonsarbeidet. Hans musikalske evner og karismatiske utstråling trakk folk til møtene, og han besøkte mange steder i Norge, ofte sammen med Elias Aslaksen, Sigurd Bratlie og Aksel J. Smith.Pedersen skrev et stort antall kristne sanger, og mange av disse satte han selv melodi til. I trossamfunnets offisielle sangbøker Herrens Veier og Familiesangboken Mandelblomsten er Pedersen den personen som er representert med flest sangtekster.


== Referanser ==